[pic] | EVROPSKA KOMISIJA |

Bruselj, 10.11.2010

COM(2010) 656 konč.

POROČILO KOMISIJEEVROPSKEMU PARLAMENTU, SVETU IN EVROPSKEMU EKONOMSKO-SOCIALNEMU ODBORU

Poročilo o napredku pri izvajanju celostnega pristopa Skupnosti za zmanjšanje emisij CO 2 iz lahkih tovornih vozil

POROČILO KOMISIJE EVROPSKEMU PARLAMENTU, SVETU IN EVROPSKEMU EKONOMSKO-SOCIALNEMU ODBORU

Poročilo o napredku pri izvajanju celostnega pristopa Skupnosti za zmanjšanje emisij CO 2 iz lahkih tovornih vozil

UVOD

Komisija je 7. februarja 2007 sprejela sporočilo COM(2007)19 konč.[1], v katerem je oblikovala novo celovito strategijo za zmanjšanje emisij ogljikovega dioksida iz novih avtomobilov in dostavnih vozil, prodanih v Evropski uniji. Nadalje člen 13 Uredbe (ES) št. 443/2009[2] od Komisije zahteva, da Evropskemu parlamentu in Svetu predloži poročilo o pregledu napredka pri izvajanju celostnega pristopa Skupnosti za zmanjšanje emisij CO2 iz lahkih tovornih vozil.

Pričujoče poročilo predstavlja končno oceno strategije pred letom 2007 in pregled napredka v zvezi z različnimi elementi strategije iz leta 2007.

KONČNA OCENA STRATEGIJE PRED LETOM 2007

Pred letom 2007 je strategija Skupnosti temeljila na treh stebrih, kot jih je v svojem sporočilu iz leta 1995[3] predlagala Komisija leta in sta jih pozneje podprla Svet in Evropski parlament[4]. Takšna struktura je omogočala kombinacijo ukrepov na strani ponudbe (prostovoljne obveznosti) in povpraševanja (označevanje in obdavčenje).

Strategija pred letom 2007 se je osredotočala na cilje za leti 2008 in 2009, za kateri so podatki postali razpoložljivi šele pred kratkim. Statistični podatki in podatki za spremljanje iz spodnjega besedila v skladu s pričakovanji pri oblikovanju strategije iz leta 2007 prikazujejo, da so bili cilji strategije pred letom 2007 doseženi le delno.

Prvi steber: prostovoljne obveznosti avtomobilske industrije

Prostovoljne obveznosti, ki so jih sprejela združenja proizvajalcev avtomobilov – evropsko (ACEA), japonsko (JAMA) in korejsko (KAMA) –, se nanašajo na doseganje povprečne emisije novih osebnih avtomobilov v višini 140 gCO2/km do leta 2008 (cilj ACEA) oziroma do leta 2009 (cilj JAMA in KAMA). Obveznosti določajo, da se bodo emisije CO2 iz novih osebnih avtomobilov merile v skladu z Direktivo komisije 93/116/ES[5], ki je bila podlaga za določitev ciljev. Pri spremljanju obveznosti je treba upoštevati spremembe preskusnih postopkov, do katerih je prišlo od začetka veljavnosti navedene direktive, tako da se popravijo izmerjene emisije CO2. Pri izvedenem popravku gre za prilagoditev navzdol za 0,7 %, in ta korekcijski faktor je bil uporabljen pri ocenjevanju napredka združenj proizvajalcev ACEA, JAMA in KAMA[6].

Diagram 1: Razvoj emisij CO2 iz novih osebnih avtomobilov po združenjih(prilagojen glede na spremembe v postopku preskusnega cikla)

[pic]

Razpredelnica 1: Povprečne emisije CO2 iz novih osebnih avtomobilov po združenjih (prilagojene za spremembe v postopku preskusnega cikla)

Zahteve za učinkovitost klimatskih sistemov | poteka |

Vgraditev ustreznega sistema nadzora tlaka v pnevmatikah | ( |

Meje kotalnega upora pnevmatik | ( |

Kazalniki menjanja prestav | ( |

Doseganje 175 (160) gCO2/km pri novih lahkih gospodarskih vozilih | poteka |

Povečanje uporabe biogoriv | ( |

Obdavčenje | omejen napredek |

Obveščanje potrošnikov | omejen napredek |

Okolju prijazna vožnja | omejen napredek |

NADALJNI KORAKI

SREDNJEROČNI UKREPI

- Strategija za čista in energetsko učinkovita vozila[31] vzpostavlja strategijo spodbujanja in uvajanja čistih in energetsko učinkovitih („zelenih“) vozil. Vsi prihodnji zakonodajni predlogi glede zmanjšanja emisij CO2 iz novih osebnih avtomobilov in lahkih gospodarskih vozil bi morali temeljiti na načelih, da morajo biti vsa zmanjšanja izmerljiva in predvidljiva ter da jih je mogoče spremljati.

Posamezni predvideni ukrepi Komisije, povezani s področjem uporabe strategije, za obdobje 2010–2020 vključujejo revizijo načinov za dosego cilja za leto 2020 iz zakonodaje o avtomobilih, ki je 95 gCO2/km, ter morda različnih možnosti dolgoročnih ciljev, kot so predlagani v osnutku uredbe o emisijah CO2 iz lahkih gospodarskih vozil. Poleg tega si Komisija prizadeva predlagati nov preskusni cikel, ki bo natančneje odražal dejanske vozne razmere in s tem povezane specifične CO2 emisije ter porabo goriva.

Komisija namerava proučiti tudi možnosti glede merjenja in certifikacije emisij CO2 iz težkih tovornih vozil. Če bi se o takih metodah dogovorili in bi bile potrjene, bo Komisija proučila možnosti izvajanja standardov učinkovitosti za nova težka tovorna vozila.

Komisija bo tudi nadalje razvijala svojo analizo porabe energije pri vozilih na podlagi življenjskega cikla. Proučila bo tudi, ali je mogoče ta pristop od vira do porabnika vključiti v dolgoročne cilje za vozila.

DOLGOROČNA VIZIJA

Predhodno delo Komisije na področju dekarbonizacije v daljšem časovnem obdobju kaže, da bo moralo za dosego cilja 2°C zmanjšanje domačih emisij CO2 iz gospodarstva EU do leta 2050 znašati približno 70 %[32] v primerjavi z letom 1990. Sektor prometa bo moral občutno prispevati k prizadevanjem za zmanjšanje. Emisije toplogrednih plinov iz cestnega prometa so se v nasprotju s tem od leta 1990 povečale za 26 %.

EU mora povečati svojo učinkovitost virov in varnost preskrbe z energijo, zmanjšati onesnaženje zraka in zadržati vodilno vlogo v boju proti podnebnim spremembam. Sektor cestnega prometa si zaradi stalnega naraščanja skupnih emisij CO2 v zvezi s prometom kljub tehnološkemu napredku zasluži posebno pozornost. Za uresničitev trajnostne mobilnosti bodo potrebna širša prizadevanja. Strategija iz tega poročila se v prvi vrsti osredotoča na vozila, ki se dajejo na trg, pomemben vidik pa predstavlja tudi način njihove poznejše uporabe.

Izvedbeni zakonodajni ukrepi strategije so z vključitvijo dolgoročnega cilja za leto 2020 podaljšali njen časovni okvir. Taka dolgoročna vizija je nujna zaradi samega obsega potrebnega zmanjšanja emisij in načrtovalnih obdobij industrije. To industriji omogoča, da se pripravi na naslednje korake pri zmanjšanju emisij CO2, zato je bil podoben cilj vključen tudi v predlog uredbe o določitvi emisijskih standardov za CO2 za lahka gospodarska vozila, ki ga je predložila Komisija.

Komisija proučuje možnost, da za izboljšanje gotovosti pri načrtovanju v avtomobilskem sektorju ob zagotavljanju zmanjševanja emisij CO2 iz lahkih tovornih vozil na podlagi izčrpne ocene učinka predlaga tudi cilj za osebne avtomobile, ki mora biti dosežen do leta 2025. Med drugim bo Komisija ocenila tudi izvedljivost cilja doseči 70 gCO2/km do leta 2025, ki ga je predlagal Evropski parlament in je naveden v njegovi resoluciji z dne 24. oktobra 2007 o strategiji Skupnosti za zmanjšanje emisij CO2 iz osebnih vozil in lahkih tovornih vozil (P6-TA(2007)0469)[33]. Proučiti bi bilo treba tudi nadaljnje korake za zmanjšanja pri lahkih gospodarskih vozilih. Pri razmišljanju o dolgoročnih ciljih po letu 2020 bo treba upoštevati možnost preboja alternativne energije na trg, zlasti električne energije.

[1] Sporočilo Komisije Svetu in Evropskemu parlamentu - Rezultati pregleda strategije Skupnosti za zmanjšanje emisij CO2 iz osebnih vozil in lahkih tovornih vozil http://eur-lex.europa.eu/LexUriServ/LexUriServ.do?uri=CELEX:52007DC0019:EN:NOT.

[2] Uredba (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile, UL L 140, 5.6.2009.

[3] COM(95) 689 Strategija Skupnosti za zmanjšanje emisij CO2 iz osebnih avtomobilov in izboljšanje ekonomičnosti porabe goriva.

[4] Sklepi Sveta z dne 25.6.1996 in resolucija Evropskega parlamenta z dne 22.9.1997.

[5] http://eur-lex.europa.eu/LexUriServ/LexUriServ.do?uri=CELEX:31993L0116:en:NOT.

[6] Več informacij v zvezi s popravkom 0,7 % je na voljo v COM(2002) 693 konč. in COM(2004) 78 konč.

[7] Sistem spremljanja – letna poročila o emisijah CO2 iz novih osebnih avtomobilov: http://ec.europa.eu/environment/co2/co2_monitoring.htm.

[8] Uredba (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil;

http://eur-lex.europa.eu/LexUriServ/LexUriServ.do?uri=CELEX:32009R0443:EN:NOT.

[9] Cilj 130 gCO2/km se v obdobju 2012–2015 postopno uvaja tako, da mora cilj v letu 2012 izpolnjevati 65 % novega voznega parka, v letu 2013 75 %, v letu 2014 80 % in od leta 2015 100 %.

[10] Specifične emisije iz novih osebnih vozil v tej razpredelnici niso prilagojene kot v Razpredelnici 1 in Diagramu 1, saj Uredba (ES) št. 443/2009 zahteva uporabo podatkov v skladu z Uredbo (ES) št. 715/2007.

[11] http://ec.europa.eu/enterprise/sectors/automotive/files/projects/report_scrapping_schemes_en.pdf Zmanjšanje emisij CO2 iz osebnih avtomobilov je bilo doseženo ob izjemno visokih stroških v obdobju krize. V študiji z naslovom Assessment of the Effectiveness of Scrapping Schemes for Vehicles: Economic, Environmental and Safety Impacts (Ocena učinkovitosti programov razgradnje vozil: gospodarski, okoljski in varnostni učinki) , ki jo je izdelal IHS Global Insight, je ugotovljeno: Če je bilo zmanjšanje emisij edini razlog za uvedbo programov razgradnje, je na splošno treba ugotoviti (kot pri večini drugih študij), da so ti programi drag mehanizem za manjšanje emisij, vsaj v okviru splošnih parametrov programov iz leta 2009. …na podlagi pripisovanja vseh neto finančnih stroškov programov razgradnje izključno zmanjšanju emisij CO 2 pridemo do ocenjenih stroškov v višini 1 100 EUR na vsako privarčevano tono CO 2 .

[12] http://ec.europa.eu/environment/air/transport/co2/co2_monitoring.htm.

[13] http://eur-lex.europa.eu/LexUriServ/LexUriServ.do?uri=CELEX:32006L0040:en:NOT.

[14] http://ec.europa.eu/enterprise/sectors/automotive/documents/consultations/2008-future-regulation/index_en.htm.

[15] Uredba (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila;

http://eur-lex.europa.eu/LexUriServ/LexUriServ.do?uri=CELEX:32009R0661:EN:NOT.

[16] Ocena TNO, ki jo je v svojih stališčih med javnim posvetovanjem o kazalnikih menjanja prestav navajalo združenje ACEA.

[17] http://eur-lex.europa.eu/LexUriServ/LexUriServ.do?uri=CELEX:52009PC0593:EN:NOT.

[18] Direktiva 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES;

http://eur-lex.europa.eu/LexUriServ/LexUriServ.do?uri=CELEX:32009L0028:EN:NOT.

[19] http://eur-lex.europa.eu/LexUriServ/LexUriServ.do?uri=CELEX:31998L0070:EN:NOT.

[20] http://eur-lex.europa.eu/LexUriServ/LexUriServ.do?uri=CELEX:01998L0070-20090625:EN:NOT.

[21] COM(2009) 192 konč.

[22] Javno posvetovanje je na voljo na naslovu: http://ec.europa.eu/energy/renewables/consultations/2010_10_31_iluc_and_biofuels_en.htm.

[23] http://www.europarl.europa.eu/activities/committees/studies/download.do?language=fr&file=31259.

[24] http://eur-lex.europa.eu/LexUriServ/LexUriServ.do?uri=CELEX:32009R1222:EN:NOT.

[25] http://eur-lex.europa.eu/LexUriServ/LexUriServ.do?uri=CELEX:52005PC0261:EN:NOT.

[26] Glej: Trendi obdavčenja v Evropski uniji: http://ec.europa.eu/taxation_customs/resources/documents/taxation/gen_info/economic_analysis/tax_structures/2010/2010_full_text_en.pdf ter davčni vodič ACEA: http://www.acea.be/index.php/news/news_detail/acea_tax_guide_2010/.

[27] http://eur-lex.europa.eu/LexUriServ/LexUriServ.do?uri=CELEX:52007PC0052:EN:NOT.

[28] http://eur-lex.europa.eu/LexUriServ/LexUriServ.do?uri=CELEX:32003L0096:EN:NOT.

[29] OBDAVČENJE SLUŽBENIH AVTOMOBILOV: Subvencije, blaginja in okolje http://ec.europa.eu/taxation_customs/resources/documents/taxation/gen_info/economic_analysis/tax_papers/taxation_paper_22_en.pdf.

[30] http://ec.europa.eu/information_society/activities/esafety/doc/studies/energy/energy_eff_study_final.pdf

[31] http://ec.europa.eu/enterprise/sectors/automotive/competitiveness-cars21/energy-efficient/index_en.htm.

[32] COM(2010)265konč. http://ec.europa.eu/environment/climat/pdf/2010-05-26communication.pdf.

[33] http://www.europarl.europa.eu/sides/getDoc.do?type=TA&language=EN&reference=P6-TA-2007-0469.